બનાવ અંગે પ્રાપ્ત વિગતો મુજબ બોટાદના પાટી ગામના વતની જસમતભાઇ ધરમશીભાઇ મોરડીયા લેઉવા પટેલ, રાજેશ અમૃતભાઇ ગોહેલ, શૈલેષ ભગવાનભાઇ કળથીયા અને ભુદરભાઇ જેરામભાઇ દલસાણીયા કારમાં જસદણ સરદાર પટેલ ડાયમંડ માર્કેટમાં હિરા વેચવા આવતા હતાં ત્યારે રવિવારે  સવારે જસદણ  આસપાસ ઘેલા સોમનાથ રોડ ઉપર ગોડલાધાર અને માધવીપુર ગામની વચ્ચે કાળાસર જવાના રસ્તા પાસે પાછળથી સિલ્વર કલરની સેન્ટ્રો કારમાં આવેલા 4 લૂંટારૂઓએ ઓવર ટેક કરી કારને આંતરી રોડ વચ્ચે ઉભા રહી 4 શખ્સો કાર ચાલુ જ રાખી હાથમાં છરી અને ગુપ્તી જેવા હથીયારો લઇ ફરીયાદીની કારના ચારેય દરવાજે એક-એક લૂંટારૂ દોડી આવતા  હિરાના વેપારીઓને ખ્યાલ આવી જતા શર્ટની અંદર બનીયાનના ખીચામાં રાખેલ હિરા સગેવગે કરવા લાગ્યા હતાં, પરંતુ લૂંટારૂઓ જોઇ જતાં હિરા આપી દેવા ધમકી આપી માર માર્યો હતો અને લુંટારૂઓ જસમતભાઇ તેમજ રાજેશભાઇ પાસેથી 15.19 લાખના હિરા લૂંટી નાશી ગયા હતા કંટ્રોલમાં જાણ કર્યા બાદ ઈજાગ્રસ્ત ફરિયાદીને સારવાર અર્થે હોસ્પિટલે ખસેડાયા હતા અને ચાર અજાણ્યા શખ્સો સામે લૂંટની ફરિયાદ નોંધી હતી એસપી બલરામ મીણાના માર્ગદર્શન હેઠળ એલસીબી પીઆઇ રાણા અને તેમની ટીમે ગુનાનો ભેદ ઉકેલવા દોડધામ શરૂ કરી હતી દરમિયાન ટેક્નિકલ સર્વેલેન્સ અને સીસીટીવીની મદદથી આ ગુનો આચરનાર 8 શખ્સોને ભડલી આઉટપોસ્ટ પાસેથી બાતમી આધારે દબોચી લીધા હતા પકડાયેલા આરોપીઓપીમાં બોટાદના નિલેશ રણછોડ આલ, જયેશ જીવન કણજારીયા, રાજદીપ શાનું ખાચર, મહાવીર વલકુ ખાચર, કિશન મનુ હાપલીયા, ભાવેશ મનુ હાપલીયા, રાજકોટના કુવાડવા રોડ ઉપર રહેતા અશોક ખીમજી દુમાડીયા અને પીપરડીના અમિત નરશી મેણીયાનો સમાવેશ થાય છે આ 8 આરોપીઓ પૈકી બોટાદના 6 શખ્સોએ જ લૂંટનો પ્લાન ઘડ્યો હતો અને બે સાગરીતોને સાથે રાખીને પ્લાન પાર પાડ્યો હતો.